Anu Lamp

Anu Lamp (sündinud 29. märtsil 1958 Tallinnas) on eesti näitleja, pedagoog ja tõlkija.

Ta on lõpetanud 1976. aastal Tallinna 7. Keskkooli ja õppinud aastatel 1976–1978 Tartu Riiklikus Ülikoolis eesti filoloogiat. Ta on lõpetanud 1982. aastal Tallinna Riikliku Konservatooriumi lavakunstikateedri (X lend) ja 2016. aastal EELK Usuteaduse Instituudi kristliku kultuuriloo magistriõppes."Anu Lambist sai Usuteaduse Instituudi magister" Õhtuleht, 13. juuni 2016.

Ta on töötanud alates 1982. aastast Tallinna Linnateatris (endine Noorsooteater) näitlejana ning olnud aastatel 2006–2010 ka kirjandusala juhataja. 

1994. aastast on ta Eesti Muusika- ja Teatriakadeemia lavakunstikooli lavakõne õppejõud. Ta on Eesti Teatriliidu juhatuse liige.

Anu Lamp oli festivali "Draama 2012" kuraator. Ta mängis Eesti Televisioonis näidatud telesarjas "Alpimaja" president Kersti Kotkast, kontsertetenduses "Igal linnul oma laul" Ilmalindu ning on lugenud laiskloom Sidi osa "Jääaja" filmides.

Tunnustus
 1989 – Ants Lauteri nimeline auhind
 1991 – Eesti Teatriliidu naispeaosatäitja auhind
 1993 – Aleksander Kurtna nimeline auhind
 1996 – Eesti Teatriliidu naispeaosatäitja auhind
 2000 – Eesti Teatriliidu naiskõrvalosatäitja auhind
 2001 – Valgetähe V klassi teenetemärk
 2003 – Aleksander Kurtna nimeline auhind 
 2004 – Karl Adra nimeline auhind
 2006 – Priit Põldroosi nimeline auhind"Kes? Mis? Kus?" 2008, lk 370
 2007 – Raadioteatri näitlejaauhind
 2012 – Eesti Vabariigi kultuuripreemia
 2021 – Selge Kõneleja auhindSelged kõnelejad 2021 Eesti Vaegkuuljate Liit, 11. jaanuar 2022
 2022 – Eesti Teatriliidu naiskõrvalosatäitja auhind (Ara lavastuses „Balti tragöödia“ (Tallinna Linnateater))
 2022 – Tallinna teenetemärk 
 2025 – Raadioteatri näitlejapreemia (värvikate rollide, vaimuka ja täpse esituse ning paindliku partnerluse eest kuuldemängusarjas "Reis loomariigis")
 2026 – Ferdinand Johann Wiedemanni keeleauhind

 Isiklikku 
Anu Lambil on näitleja Sulev Teppartiga kolm poega, kellest Tõnn Lamp ja Jaak Prints on samuti näitlejad.

Viited

Välislingid

Priit Pullerits: Saladuslooriga kaetud Anu Lamp Arter, 22. märts 2008

Kategooria:Tallinna Linnateatri näitlejad
Kategooria:Eesti dublaažinäitlejad
Kategooria:Eesti filminäitlejad
Kategooria:Eesti Muusika- ja Teatriakadeemia õppejõud
Kategooria:Eesti teatripedagoogid
Kategooria:Eesti Muusika- ja Teatriakadeemia vilistlased
Kategooria:Usuteaduse Instituudi vilistlased
Kategooria:Valgetähe V klassi teenetemärgi kavalerid
Kategooria:Sündinud 1958